Cum a fost dus sicriul lui Maradona la Palatul Prezidențial din Argentina. Reacția miilor de fani.
Palatul Prezidențial va fi, astăzi, loc de pelerinaj pentru fanii lui Maradona. Fanii s-au adunat și în fața stadionului celor de la Boca Juniors, La Bombonera. Primarul din Napoli propune redenumirea stadionului local în onoarea argentinianului.
Maradona e tratat ca un erou național în Argentina. Sicriul lui a fost depus în această dimineață la Casa Rosada, sediul președinției. E una dintre clădirile emblematice din Buenos Aires. Tot drumul a fost escortat de poliție, dar și de zeci de jurnaliști pe scutere.Fanii s-au adunat să îl comemoreze pe Diego Maradona în Buenos Aires și Napoli. Mii de oameni s-au adunat în centrul capitalei Argentinei și au cântat pentru idolul lor.Un milion de oameni sunt așteptați astăzi la palatul prezidențial Casa Rosada, după ce președintele Alberto Fernandez a declarat trei zile de doliu.În Napoli, suporterii l-au plâns pe cel care i-a făcut campioni pentru prima dată în Italia. Cu numele idolului lor pe spate, au mărșăluit pe străzile din Cartierul Spaniol.Au aprins lumânări și torțe la fresca marelui Maradona, geniul care le-a oferit atâtea momente magice pe Stadio San Paolo.A fost o atmosferă de stadion, cum i-ar fi plăcut marelui fotbalist.